[image: ]
ДО 
ОБЩИНСКИ СЪВЕТ
БУРГАС
ДОКЛАДНА  ЗАПИСКА

от ДИМИТЪР НИКОЛОВ  – КМЕТ НА ОБЩИНА БУРГАС

Относно: Приемане на отчет за 2025 г. на Програма за подобряване качеството на атмосферния въздух на Община Бургас за периода 2021-2027 г. 

	
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно разпоредбите на чл.27, ал.1 от Закона за чистотата на атмосферния въздух /ЗЧАВ/ Община Бургас разработи Програма за подобряване качеството на атмосферния въздух на Община Бургас за периода 2021-2027 г. за замърсителя фини прахови частици ФПЧ10. 
Към Програмата е изготвен План за действие с конкретни мерки с постоянен характер, както и такива с краткосрочен, средносрочен и дългосрочен период за изпълнение, към които е представен размера на очакваното намаление на емисиите по години, необходимите средства, източника на финансиране, отговорната институция, както и индикаторите за контрол на изпълнението на мерките. Заложените в Програмата мерки са в подкрепа усилията на Община Бургас за осигуряване високо качество на живот на гражданите, в изпълнение на Програмата за демографско развитие на Бургас 2030.
Програмата за подобряване качеството на атмосферния въздух е приета на заседание на Общински съвет Бургас с Решение по т. 8 / Протокол 30 от 20.12.2021 г. 
Съгласно разпоредбата на чл.27, ал.2 от ЗЧАВ ежегодно до 31 март кметовете на общини внасят в общинските съвети отчет за изпълнението на програмите за предходната календарна година. 
Предвид гореизложеното, на основание чл.21, ал.1, т.12 от ЗМСМА и чл.27, ал.2 от Закона за чистотата на атмосферния въздух, предлагам Общински съвет Бургас да вземе следното

Р Е Ш Е Н И Е :

Приема представения отчет за 2025 г. на Програма за подобряване качеството на атмосферния въздух на Община Бургас и отчета за изпълнение на заложените мерки и проекти за подобряване на КАВ в Плана за действие към Програмата. 



ДИМИТЪР НИКОЛОВ
Кмет на Община Бургас

